Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama šādā tīmekļa vietnē:

http://www.unece.org/trans/main/wp29/wp29wgs/wp29gen/wp29fdocstts.html

Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 41 – Vienoti noteikumi par motociklu apstiprināšanu attiecībā uz troksni

Ar visiem grozījumiem līdz

04. grozījumu sērijai, kas stājusies spēkā 2012. gada 13. aprīlī

SATURS

PIELIKUMI

1. PIEMĒROŠANAS JOMA

Šie noteikumi attiecas uz L3 (1) kategorijas transportlīdzekļiem attiecībā uz troksni.

2. DEFINĪCIJAS, TERMINI UN SIMBOLI

Šajos noteikumos izmanto šādas definīcijas.

2.1. “Motocikla apstiprinājums” ir motocikla tipa apstiprinājums attiecībā uz troksni.

2.2. “Motocikla tips attiecībā uz tā skaņas līmeni un izplūdes sistēmu” ir motocikli, kas neatšķiras tādos būtiskos aspektos kā:

2.3. “Izplūdes vai trokšņa slāpēšanas sistēma” ir pilns sastāvdaļu kopums, kas nepieciešams, lai samazinātu motocikla motora un tā izplūdes radīto troksni.

2.4. “Dažādu tipu izplūdes vai trokšņa slāpēšanas sistēmas” ir sistēmas, kuras būtiski atšķiras vienā no šādiem veidiem:

sistēmas, kurās ietilpst jebkura sastāvdaļa, kas izgatavota no materiāliem ar atšķirīgiem raksturlielumiem, vai sastāvdaļa, kas atšķiras pēc formas vai izmēra;

2.5. “Izplūdes vai trokšņa slāpēšanas sistēmas sastāvdaļa” ir viena no atsevišķajām sastāvdaļām, kuras kopā veido izplūdes sistēmu (tādas, kā izplūdes cauruļu sistēma, trokšņa slāpētājs) un, ja tāda ir, ieplūdes sistēmu (gaisa filtrs).

Ja motors ir jāaprīko ar ieplūdes sistēmu (gaisa filtrs un/vai ieplūdes trokšņa slāpētājs), lai tas atbilstu maksimālajam pieļaujamajam skaņas līmenim, tad filtru un/vai slāpētāju uzskata par sastāvdaļām, kam ir tāda pati nozīme kā izplūdes sistēmai.

2.6. “Pašmasa” (kā definēts ISO 6726: 1988 standarta 4.1.2. sadaļā) ir tāda normālai darbībai gatava transportlīdzekļa masa, kas aprīkots šādi:

pilns šķidrumu komplekts, lai nodrošinātu pareizu katras transportlīdzekļa sastāvdaļas darbību, un degvielas tvertne, kas piepildīta vismaz 90 % no izgatavotāja noteiktā tilpuma;

c)

Piezīmes.

ja degvielu un eļļu iepilda atsevišķi, tad ar vārdu “degviela” jāapzīmē tikai benzīns. [Šajā gadījumā “eļļa” ir jau iekļauta šī punkta c) apakšpunktā.]

2.7. “Nominālā maksimālā lietderīgā jauda” ir nominālā motora jauda kā definēts ISO 4106:2004.

Simbols P n apzīmē nominālās maksimālās lietderīgās jaudas skaitlisko vērtību, kas izteikta kilovatos.

2.8. “Nominālais motora apgriezienu skaits” ir motora apgriezienu skaits pie kura motors sasniedz savu nominālo maksimālo lietderīgo jaudu, kā to noteicis izgatavotājs.

Simbols S apzīmē nominālā motora apgriezienu skaita skaitlisko vērtību, kas izteikta ar apgriezienu skaitu minūtē (2).

2.9. “Energopiesātinājuma indekss” ir transportlīdzekļa nominālās maksimālās lietderīgās jaudas attiecība pret tā masu. To definē šādi:

kur m kerb ir pašmasas skaitliskā vērtība, kā definēts 2.6. punktā, izteikta kilogramos.

Ar simbolu PMR apzīmē energopiesātinājuma indeksu.

2.10. “Maksimālais ātrums” ir transportlīdzekļa maksimālais ātrums kā definēts ISO 7117:1995.

Ar simbolu v max apzīmē maksimālo ātrumu.

2.11. “Bloķēts pārnesums” ir transmisijas kontrole tā, lai pārnesuma skaitlis testa laikā nevar mainīties.

2.12. “Motors” ir transportlīdzekļa jaudas avots bez atdalāmām palīgierīcēm.

2.13. Šajā tabulā ir ietverti visi šajos noteikumos izmantotie simboli.

Attiecībā uz izmērīto motora apgriezienu skaitu n un transportlīdzekļa ātrumiem v, lai norādītu mērījuma vietu vai laiku

c)

Turpmākos apzīmējumus izmanto, aprēķinot pilnu jaudas paātrinājumus a wot un mērīto skaņas spiediena līmeni L, lai norādītu testā izmantoto pārnesumu:

Arī mērītajiem skaņas spiediena līmeņiem L ir indekss, ar ko norāda attiecīgā testa veidu:

c)

Papildus iepriekš minētajiem apzīmējumiem var izmantot indeksu “j”, ar ko apzīmē veikto testu skaitu.

3. APSTIPRINĀJUMA PIETEIKUMS

3.1. Pieteikumu motocikla tipa apstiprinājumam attiecībā uz skaņas emisiju iesniedz tā izgatavotājs vai tā pienācīgi pilnvarots pārstāvis.

3.2. Tam pievieno turpmāk minētos dokumentus trijos eksemplāros un šādas ziņas:

sīki izstrādāts katras sastāvdaļas rasējums, pēc kura to var viegli atrast un identificēt, kā arī norāde par izmantotajiem materiāliem;

3.3. Pēc tehniskā dienesta, kas atbildīgs par apstiprināšanas testu veikšanu, pieprasījuma motocikla izgatavotājs papildus iesniedz izplūdes vai trokšņa slāpēšanas sistēmas paraugu.

3.4. Apstiprināmā motocikla tipa paraugu iesniedz tehniskajam dienestam, kas ir atbildīgs par apstiprināšanas testu veikšanu.

3.5. Tehniskā dienesta, kas veic tipa apstiprināšanas testus, testa protokolu iesniedz apstiprinātājai iestādei.

Testā protokolā iekļauj vismaz šādu informāciju:

c)

4. MARĶĒJUMI

4.1. Uz izplūdes vai trokšņa slāpēšanas sistēmas sastāvdaļām ir vismaz viena no šādām norādēm:

Šis marķējums ir neizdzēšams, skaidri salasāms un arī redzams pozīcijā, kurā to piestiprina transportlīdzeklim.

5. APSTIPRINĀJUMS

5.1. Ja saskaņā ar šiem noteikumiem apstiprināšanai iesniegtais motocikla tips atbilst 6. un 7. punkta prasībām, piešķir minētā motocikla tipa apstiprinājumu.

5.2. Katram apstiprinātajam tipam piešķir apstiprinājuma numuru. Tā pirmie divi cipari norāda grozījumu sēriju, kura ietver jaunākos būtiskos tehniskos grozījumus, kas šajos noteikumos izdarīti līdz apstiprinājuma izsniegšanas dienai. Viena un tā pati puse nepiešķir vienu un to pašu numuru tādam pašam motocikla tipam, kas aprīkots ar cita tipa izplūdes vai trokšņa slāpēšanas sistēmu, vai citam motocikla tipam.

5.3. Paziņojumu par motocikla tipa apstiprinājumu vai apstiprinājuma atteikumu saskaņā ar šiem noteikumiem nosūta nolīguma pusēm, kas piemēro šos noteikumus, izmantojot veidlapu, kas atbilst paraugam šo noteikumu 1. pielikumā, kopā ar izplūdes vai trokšņa slāpēšanas sistēmas rasējumiem, tos iesniedz apstiprinājuma pieteikuma iesniedzējs, to formāts nepārsniedz A4 (210 x 297 mm) vai arī tie ir salocīti šajā formātā, un tie ir attiecīgā mērogā.

5.4. Katram motociklam, kas atbilst saskaņā ar šiem noteikumiem apstiprinātam motocikla tipam, skaidri redzamā un viegli pieejamā uz apstiprinājuma veidlapas norādītā vietā piestiprina starptautisku apstiprinājuma marķējumu, ko veido

pa labi no 5.4.1. punktā aprakstītā apļa – šo noteikumu numurs, aiz tā burts “R”, domuzīme un apstiprinājuma numurs.

5.5. Ja motocikls atbilst apstiprinātajam motocikla tipam saskaņā ar vienu vai vairākiem citiem noteikumiem, kas pievienoti nolīgumam, tad valstī piešķīra apstiprinājumu saskaņā ar šiem noteikumiem, nav jāatkārto 5.4.1. punktā noteiktais simbols; šādā gadījumā noteikumu un apstiprinājuma numurus, un visu to noteikumu papildu simbolus, saskaņā ar kuriem apstiprinājums piešķirts valstī, kas saskaņā ar šiem noteikumiem piešķīrusi apstiprinājumu, norāda vertikālās slejās pa labi no 5.4.1. punktā noteiktā simbola.

5.6. Apstiprinājuma marķējums ir skaidri salasāms un neizdzēšams.

5.7. Apstiprinājuma marķējums atrodas izgatavotāja piestiprinātās motocikla datu plāksnes tuvumā vai uz tās.

5.8. Šo noteikumu 2. pielikumā sniegti apstiprinājuma marķējuma izvietojuma piemēri.

6. NORĀDĪJUMI

6.1. Vispārīgi norādījumi

6.2. Specifikācijas attiecībā uz skaņas līmeņiem

6.3. Papildu skaņas emisijas noteikumi

Kompetentā iestāde var veikt jebkuru no šajos noteikumos paredzētajiem testiem.

6.4. Papildu norādījumi attiecībā uz izplūdes vai trokšņa slāpēšanas sistēmām, kas pildītas ar šķiedrainiem materiāliem

6.5. Papildu prasības attiecībā uz iespējām veikt izmaiņas un ar roku regulējamām daudzrežīmu izplūdes vai trokšņa slāpēšanas sistēmām

Visas izplūdes vai trokšņa slāpēšanas sistēmas būvē tā, lai nepieļautu viegli noņemt deflektorus, difuzorus un citas detaļas, kuru primārā funkcija ir daļa no trokšņa slāpēšanas/izplešanās kameras. Ja šādas detaļas izmantošana ir nenovēršama, piestiprināšanas metode nedrīkst pieļaut tās vienkāršu noņemšanu (piemēram, parastas vītnes stiprinājumi), un noņemšanai jārada visas sistēmas pastāvīgi bojājumi.

7. MOTOCIKLA TIPA VAI IZPLŪDES VAI TROKŠŅA SLĀPĒŠANAS SISTĒMAS TIPA APSTIPRINĀJUMA GROZĪJUMS UN PAPLAŠINĀJUMS

7.1. Par visiem motocikla tipa vai izplūdes vai trokšņa slāpēšanas sistēmas tipa pārveidojumiem ziņo apstiprinātājai iestādei, kas apstiprinājusi motocikla tipu. Apstiprinātāja iestāde var

7.2. Noteikumu 5.3. punktā paredzētajā kārtībā par apstiprinājumu vai apstiprinājuma atteikumu, norādot izmaiņas, paziņo nolīguma pusēm, kuras piemēro šos noteikumus.

7.3. Kompetentā iestāde, kas izsniedz apstiprinājuma paplašinājumu, piešķir sērijas numuru katrai paziņojuma veidlapai, kas sastādīta par šādu paplašinājumu, un informē par to pārējās 1958. gada nolīguma puses, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 1. pielikumā.

8. RAŽOŠANAS ATBILSTĪBA

Ražošanas atbilstības nodrošināšanas procedūras atbilst nolīguma 2. papildinājumā (E/ECE/324-E/ECE/TRANS/505/Rev. 2) izklāstītajām procedūrām, ievērojot šādas prasības:

8.1. Katrs izgatavotais motocikls atbilst saskaņā ar šiem noteikumiem apstiprinātam motocikla tipam, ir aprīkots ar trokšņa slāpētāju, ar kuru tips tika apstiprināts, un atbilst 6. punkta prasībām.

8.2. Lai pārbaudītu atbilstību kā norādīts iepriekš, tā tipa motocikla, kas apstiprināts saskaņā ar šiem noteikumiem, eksemplārs tiks paņemts no ražošanas līnijas. Tā izmērītais un atbilstīgi 3. pielikumā noteiktajai metodei apstrādātais skaņas līmenis (L urban un L wot) ar tādu pašu pārnesumu(-iem) un tādu pašu sākotnējā paātrinājuma distanci(-ēm), kādi izmantoti apstiprināšanas testā, un matemātiski noapaļoti līdz tuvākajam veselajam skaitlim, nepārsniedz par vairāk kā 3,0 dB(A) vērtības, kas mērītas un apstrādātas tipa apstiprinājuma laikā, kā arī nepārsniedz par vairāk kā 1,0 dB(A) robežvērtības, kas noteiktas šo noteikumu 6. pielikumā.

8.3. Attiecībā uz ražošanas atbilstību izgatavotājs sagatavo atjauninātu deklarāciju, ka tips joprojām atbilst šo noteikumu 6.3.1. un 6.3.2. punktam. Ja tiek veikts tests saskaņā ar 7. pielikumu, mērītais skaņas līmenis nepārsniedz 7. pielikuma 2.6. punktā noteiktās robežlīnijas par vairāk kā 1,0 dB(A).

9. SANKCIJAS PAR RAŽOŠANAS NEATBILSTĪBU

9.1. Saskaņā ar šiem noteikumiem piešķirto motocikla tipa apstiprinājumu var atsaukt, ja konstatē neatbilstību 8. punktā noteiktajām prasībām.

9.2. Ja nolīguma puse, kura piemēro šos noteikumus, atsauc iepriekš piešķirtu apstiprinājumu, tā, izmantojot paziņojuma veidlapu, kura atbilst paraugam šo noteikumu 1. pielikumā, informē pārējās nolīguma puses, kuras piemēro šos noteikumus.

10. PILNĪGA RAŽOŠANAS IZBEIGŠANA

Ja apstiprinājuma turētājs pilnībā pārtrauc ražot saskaņā ar šiem noteikumiem apstiprinātu motocikla tipu, tas attiecīgi informē iestādi, kas piešķīrusi apstiprinājumu. Pēc attiecīgā paziņojuma saņemšanas šī iestāde informē pārējās nolīguma puses, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 1. pielikumā.

11. TO TEHNISKO DIENESTU NOSAUKUMS UN ADRESE, KAS ATBILDĪGI PAR APSTIPRINĀŠANAS TESTU VEIKŠANU, KĀ ARĪ ADMINISTRATĪVO STRUKTŪRVIENĪBU NOSAUKUMS UN ADRESE

1958. gada nolīguma puses, kuras piemēro šos noteikumus, paziņo Apvienoto Nāciju Organizācijas sekretariātam to tehnisko dienestu nosaukumu un adresi, kas atbildīgi par apstiprināšanas testu veikšanu, kā arī to tipa apstiprinātāju iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina citās valstīs izdotu apstiprinājumu, tā paplašinājumu, atteikumu vai atsaukumu.

12. PĀREJAS NOTEIKUMI

12.1. No 04. grozījumu sērijas spēkā stāšanās dienas nolīguma puse, kas piemēro šos noteikumus, neatsaka piešķirt apstiprinājumu saskaņā ar šiem noteikumiem, kuri grozīti ar 04. grozījumu sēriju.

12.2. Sākot ar 2014. gada 1. janvāri, puses, kas piemēro šos noteikumus, piešķir apstiprinājumus vienīgi tad, ja apstiprināmais motocikla tips atbilst prasībām šajos noteikumos, kas grozīti ar 04. grozījumu sēriju.

12.3. Puses, kas piemēro šos noteikumus, neatsakās piešķirt paplašinājumu uz citu tipu saskaņā ar šo noteikumu iepriekšējām grozījumu sērijām.

12.4. Puses, kas piemēro šos noteikumus, līdz 12.2. punktā noteiktajam datumam turpina izsniegt apstiprinājumus tiem motociklu tipiem, kas atbilst prasībām šajos noteikumos, kas grozīti ar iepriekšējām grozījumu sērijām.

12.5. Apstiprinājumi, kas saskaņā ar šiem noteikumiem piešķirti pirms 04. grozījumu sērijas stāšanās spēkā, un visi to paplašinājumi, ieskaitot vēlāk piešķirtos paplašinājumus saskaņā ar šo noteikumu iepriekšējām grozījumu sērijām, paliek spēkā uz nenoteiktu laiku. Ja atbilstīgi iepriekšējām grozījumu sērijām apstiprināts motocikla tips atbilst prasībām, ko paredz šie noteikumi, kuri grozīti ar 04. grozījumu sēriju, puse, kura piešķīra apstiprinājumu, par to ziņo pārējām pusēm, kas piemēro šos noteikumus.

12.6. Neviena no pusēm, kas piemēro šos noteikumus, neatsaka valsts tipa apstiprinājumu motociklam, kam tipa apstiprinājums piešķirts saskaņā ar šo noteikumu 04. grozījumu sēriju vai kurš atbilst to prasībām.

12.7. No 2017. gada 1. janvāra puses, kas piemēro šos noteikumus, drīkst atteikt pirmo transportlīdzekļa reģistrāciju valstī (pirmo nodošanu ekspluatācijā), ja tas neatbilst šo noteikumu 04. grozījumu sērijas prasībām.

(1) Kā definēts Konsolidētā rezolūcijā par transportlīdzekļu konstrukciju (R.E.3), dokuments TRANS/WP.29/78/Rev.2, 2. punkts.

(2) Ja nominālā maksimālā lietderīgā jaudu tiek sasniegta pie dažāda motora apgriezienu skaita, šajos noteikumos S ir lielākais motora apgriezienu skaits pie kura sasniedz maksimālo lietderīgo jaudu.

(3) 1958. gada nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev.2/Amend.1.

(4) Paredzams, ka elektroniskas tipa apstiprinājumu datubāzes izveides rezultātā, noteikums par lietošanas atbilstības atsauces datu norādi uz motocikla būs lieks.

(5) Testu veic stāvošam transportlīdzeklim, lai nodrošinātu ar atskaites lielumiem uzņēmumus, kas izmanto šo metodi, lai pārbaudītu izmantojamos motociklus.

3. PIELIKUMS

Motociklu radītā trokšņa mērīšanas metodes un instrumenti

1. Kustībā esoša motocikla radītais troksnis (mērīšanas nosacījumi un metode transportlīdzekļa testēšanai sastāvdaļas tipa apstiprinājuma procedūras laikā).

1.1. Mērinstrumenti

1.1.1. Akustiskie mērījumi

1.1.1.1. Vispārīga informācija

Skaņas spiediena līmeņa mērīšanai izmanto skaņas līmeņa mērītāju vai ekvivalentu mērīšanas sistēmu, kas atbilst prasībām 1. klases instrumentiem (kopā ar rekomendēto vējstiklu, ja to izmanto). Šīs prasības ir aprakstītas IEC 61672-1:2002.

Mērījumus veic, izmantojot akustiskā mērinstrumenta laika svērumu “F” un “A” frekvences svēruma līkni, kas arī aprakstīta IEC 61672-1:2002. Gadījumā, ja izmanto sistēmu, kur paredzēta A svērtā skaņas līmeņa periodiska uzraudzība, intervāls starp diviem lasījumiem nepārsniedz 30 ms.

Veic instrumentu apkopi, un tos kalibrē saskaņā ar instrumentu izgatavotāja norādījumiem.

1.1.1.2. Kalibrēšana

Sākot un beidzot katru mērījumu virkni, visu mērījumu sistēmu pārbauda ar skaņas kalibratoru, kas atbilst prasībām, ko piemēro vismaz pirmās precizitātes klases skaņas kalibratoriem saskaņā ar IEC 60942:2003. Neveicot papildu pielāgojumus, starpībai starp nolasījumiem, ir mazāka par vai vienāda ar 0,5 dB(A). Ja šī vērtība ir pārsniegta, mērījumu rezultātus, kas iegūti pēc iepriekšējās apmierinošās pārbaudes, uzskata par nederīgiem.

1.1.1.3. Atbilstība prasībām

Skaņas kalibratora atbilstību IEC 60942:2003 prasībām pārbauda reizi gadā. Instrumentu sistēmas atbilstību IEC 61672-1:2002 prasībām pārbauda vismaz reizi 2 gados. Visus atbilstības testus veic laboratorija, kurai ir atļauja veikt kalibrēšanu saskaņā ar atbilstīgiem standartiem.

1.1.2. Instrumenti ātruma mērīšanai

Motora apgriezienu skaitu mēra ar instrumentu, kura specifikācijas robeža ir vismaz ± 2 % vai augstāka pie motora apgriezieniem, kas nepieciešami, lai mērījumi tiktu veikti.

Transportlīdzekļa ātrumu uz ceļa mēra ar instrumentiem, kuru specifikācijas robeža ir vismaz ± 0,5 km/h, izmantojot nepārtrauktas mērīšanas ierīces.

Ja testēšanā izmanto atsevišķus ātruma mērījumus, instrumentiem jāatbilst specifikācijas robežām vismaz ± 0,2 km/h (1).

1.1.3. Meteoroloģiskie instrumenti

Meteoroloģiskie instrumenti, ko izmanto, lai uzraudzītu apkārtējās vides apstākļus testa veikšanas laikā, atbilst vismaz šādai specifikācijai:

± 1 °C vai mazāk temperatūras mērīšanas ierīcei;

± 1,0 m/s vēja ātruma mērīšanas ierīcei;

± 5 hPa barometriskā spiediena mērīšanas ierīcei;

± 5 procenti relatīvā mitruma mērīšanas ierīcei.

1.2. Akustiskā vide, meteoroloģiskie apstākļi un fona troksnis

1.2.1. Testa vieta

Testa vietu veido centrālais paātrinājuma sektors, kam apkārt ir praktiski līdzena testa zona. Paātrinājuma sekcija ir līdzena; tās virsma ir sausa un tāda, kas nepalielina rites troksni.

Testa vietā izmaiņas brīvajā akustiskajā telpā starp skaņas avotu, kas atrodas paātrinājuma posma centrā, un mikrofonu nedrīkst pārsniegt 1 dB(A). Uzskata, ka šis nosacījums ir izpildīts, ja 50 m attālumā no paātrinājuma posma centra neatrodas tādi lieli objekti kā žogi, akmeņi, tilti vai celtnes, kas atstaro skaņu. Testa vietas segumam atbilst 4. pielikuma prasībām.

Mikrofonu nekādā veidā neaizsedz tā, kas tas varētu ietekmēt akustisko telpu, un starp mikrofonu un skaņas avotu nedrīkst atrasties cilvēki. Novērotājs, kurš veic mērījumus, atrodas tādā vietā, lai neietekmētu mērinstrumentu rādījumus.

1.2.2. Meteoroloģiskie apstākļi

Meteoroloģiskie instrumenti sniedz reprezentatīvus datus par testa vietu un tos novieto blakus testa zonai augstumā, kas ir reprezentatīvs attiecībā pret mērīšanas mikrofona augstumu.

Mērījumus izdara, kad gaisa temperatūra ir no 5 °C līdz 45 °C. Testus neveic tad, ja trokšņa mērīšanas intervālā vēja ātrums, tai skaitā brāzmas, mikrofona augstumā pārsniedz 5 m/s.

Trokšņa mērīšanas intervālā pieraksta lielumus, kas atspoguļo temperatūru, vēja ātrumu un virzienu, relatīvo mitrumu un barometrisko spiedienu.

1.2.3. Fona troksnis

Veicot nolasījumus, neņem vērā tādus maksimālos trokšņa impulsus, kas šķietami nav saistīti ar vispārējā trokšņa līmeņa pazīmēm transportlīdzekļa līmenī.

Fona troksni mēra 10 sekundes ilgi tūlīt pirms un pēc transportlīdzekļa testu virknes. Mērījumus izdara ar tiem pašiem mikrofoniem, un mikrofoni ir novietoti tāpat kā testa laikā. Ziņo par maksimālo A svērto skaņas spiediena līmeni.

Fona troksnis (tai skaitā vēja radītais troksnis) ir vismaz 10 dB(A) zemāks par transportlīdzekļa testa laikā radīto A svērto skaņas spiediena līmeni. Ja atšķirība starp fona skaņas spiedienu un izmērīto skaņas spiediena līmeni ir starp 10 dB(A) un 15 dB(A), tad, lai aprēķinātu testu rezultātus, atbilstīgais labojums jāatņem no skaņas līmeņa mērītāja datiem, kā parādīts tabulā.

Atsevišķi mērītajām testa vērtībām piemērotā korekcija

Fona skaņas spiediena līmeņa atšķirība attiecībā pret mērīto skaņas spiediena līmeni, dB 10 11 12 13 14 ≥ 15 Korekcija, dB(A) 0,5 0,4 0,3 0,2 0,1 0,0

1.3. Testa procedūras

1.3.1. Mikrofona pozīcija

Mikrofona pozīcijas attālums no līnijas CC’ uz līnijas PP’, paralēli atsauces līnijai CC’ uz testa trases (skatīt 4. pielikuma 1. attēlu), ir 7,5 ± 0,05 m.

Mikrofonu novieto 1,2 ± 0,02 metru augstumā virs zemes. Atskaites virziens brīva lauka apstākļos (skatīt IEC 61672-1:2002) ir horizontālas un vērstas perpendikulāri virzienā uz transportlīdzekļa braukšanas trajektorijas līniju CC’.

1.3.2. Transportlīdzekļa sagatavošana

1.3.2.1. Vispārīgie nosacījumi

Transportlīdzekli aprīko, kā to noteicis transportlīdzekļa izgatavotājs.

Pirms tiek veikti mērījumi, transportlīdzeklim jābūt sasniegušam normālus darba apstākļus.

Ja motocikls ir aprīkots ar ventilatoriem, kuriem ir automātiskās iedarbināšanas mehānisms, izdarot skaņas līmeņa mērījumus, šīs sistēmas darbībā nedrīkst iejaukties. Motocikliem, kuriem ir vairāk kā viens dzenošais ritenis, mērījumu laikā var lietot tikai to riteni, kas nodrošina braukšanu parastos apstākļos. Ja motocikls ir aprīkots ar blakusvāģi, tad pirms testa veikšanas šis blakusvāģis ir jānomontē.

1.3.2.2. Transportlīdzekļa testa masa

Mērījumus veic transportlīdzekļiem pie testa masas m t, kilogramos, ko aprēķina:

(75 ± 5 kg ir vadītāja un instrumentu masa)

1.3.2.3. Riepu izvēle un sagatavošana

Riepas atbilst transportlīdzeklim un tās ir piepumpētas līdz spiedienam, ko transportlīdzekļa izgatavotājs ir ieteicis transportlīdzekļa testa masai.

Riepas izvēlas transportlīdzekļa izgatavotājs, un tās atbilst transportlīdzekļa izgatavotāja norādītajam transportlīdzekļa riepu izmēram un tipam. Minimālais protektora dziļums ir vismaz 80 procenti no pilnā protektora dziļuma.

1.3.3. Ekspluatācijas apstākļi

1.3.3.1. Vispārīgi nosacījumi

Transportlīdzekļa centra līnijas trajektorijai visa testa laikā kopš tuvošanās AA’ līnijai līdz tam, kamēr transportlīdzekļa aizmugure šķērso BB’ līniju, jāatrodas cik vien iespējams tuvu CC’ līnijai (skatīt 4. pielikuma 1. attēlu).

1.3.3.1.1. Pilnas jaudas paātrinājuma testam transportlīdzeklis tuvojas līnijai AA’ ar konstantu ātrumu. Kad transportlīdzekļa priekšpuse šķērso līniju AA’ droseļvārsta sviru pēc iespējas ātri pārslēdz maksimālajā droseļvārsta pozīcijā un šo pozīciju saglabā līdz transportlīdzekļa aizmugure šķērso BB’. Šajā brīdī droseļvārsta sviru pēc iespējas ātri pārslēdz neitrālā stāvoklī.

Ja vien nav norādīts citādi, izgatavotājs pilnas jaudas paātrinājuma testā var izvēlēties sākotnējo paātrinājumu izmantot, lai sasniegtu stabilu paātrinājumu starp līnijām AA’ un BB’. Tests ar sākotnējo paātrinājumu notiek tā, kā aprakstīts iepriekš, vienīgi droseļvārsta svira ir pārslēgta maksimālajā droseļvārsta pozīcijā vēl pirms transportlīdzeklis šķērso AA’ līniju, proti, kad transportlīdzekļa priekšpuse vēl joprojām ir attālumā l PA, sākotnējā paātrinājuma garums, no līnijas AA’.

Tuvošanās ātrumu izvēlās tādējādi, ka transportlīdzeklis sasniedz noteikto testa ātrumu v test, kad tā priekšpuse šķērso PP’ līniju.

1.3.3.1.2. Konstantā ātruma testa laikā paātrinājuma kontroles vienību noregulē tā, lai starp līniju AA’ un līniju BB’ uzturētu konstantu transportlīdzekļa ātrumu.

1.3.3.2. Ekspluatācijas apstākļi transportlīdzekļiem, kuru PMR ≤ 25

Pilnas jaudas paātrinājuma testā transportlīdzekli testē, ievērojot šādu specifikāciju:

a) Testa ātrums ir .

b) Kad transportlīdzekļa aizmugure šķērso līniju BB’, transportlīdzekļa ātrums nepārsniedz 75 % no maksimālā transportlīdzekļa ātruma, kā noteikts šo noteikumu 2.10. punktā, un motora apgriezienu skaits nepārsniedz nominālo motora apgriezienu skaitu.

Testa pārnesumu izvēlas šādā iteratīvā veidā.

Sākotnējais testa ātrums atbilst iepriekš noteiktajam. Testa ātrumu pakāpeniski samazina par 10 % no v test (t. i., 4 km/h) gadījumā, ja izejas ātrums v BB’ pārsniedz 75 % no v max vai ja motora apgriezienu skaits pie BB’ pārsniedz nominālo apgriezienu skaitu S. Izvēlētais pārnesums ir zemākais, ar kuru testa laikā nepārsniedz nominālo motora apgriezienu skaitu S. Galīgos testa apstākļus nosaka zemākais iespējamais pārnesums pie augstākā iespējamā testa ātruma, nepārsniedzot ne 75 % no v max, ne nominālo dzinēja ātrumu S pie BB’.

Lai ietaupītu testēšanas laiku, izgatavotājs var sniegt informāciju par iepriekš minētās pārnesumu izvēles iteratīvo procedūru.

Testa procedūras shēma ir dota šā pielikuma 1. papildinājumā.

1.3.3.3. Ekspluatācijas apstākļi transportlīdzekļiem, kuru PMR > 25

Transportlīdzekļus testē pilnas jaudas paātrinājuma testā un konstantā ātruma testā.

1.3.3.3.1. Pilnas jaudas paātrinājuma tests

Pilnas jaudas paātrinājuma testam transportlīdzekļa testa ātrums un galvenais paātrinājums testa trasē ir noteikts.

Paātrinājums netiek mērīts tieši, bet gan aprēķināts no transportlīdzekļa ātruma mērījumiem kā aprakstīts tālāk 1.4. punktā.

1.3.3.3.1.1. Testa ātrums

Testa ātrums v test ir

40 ± 1 km/h transportlīdzekļiem, kuru PMR ≤ 50; un

50 ± 1 km/h transportlīdzekļiem, kuru PMR > 50.

Ja dotajā pārnesumā izejas ātrums v BB pārsniedz 75 % no maksimālā transportlīdzekļa ātruma v max, testa ātrumu testam šajā pārnesumā pakāpeniski pazemina par 10 % no v test (t. i., 4 km/h vai 5 km/h) līdz izejas ātrums v BB’ ir zem 75 % no v max.

1.3.3.3.1.2. Atsauces paātrinājums un mērķa paātrinājums

Pilnas jaudas paātrinājuma testā transportlīdzeklim jāsasniedz atsauces paātrinājums a wot ref, kas definēts šādi:

transportlīdzekļiem, kuru PMR ≤ 50; un

transportlīdzekļiem, kuru PMR > 50.

Šo pilnas jaudas paātrinājuma testu rezultātus izmanto kopā ar konstantā ātruma testu rezultātiem, lai aprēķinātu aptuveno daļējo slodzes paātrinājumu, kas raksturīgs braukšanai pilsētas apstākļos. Attiecīgo mērķa paātrinājumu a urban definē šādi:

transportlīdzekļiem, kuru PMR ≤ 50; un

transportlīdzekļiem, kuru PMR > 50.

1.3.3.3.1.3. Pārnesuma izvēle

Izgatavotāja pienākums ir noteikt pareizo testēšanas veidu, lai panāktu noteikto testa ātrumu un paātrinājumu.

1.3.3.3.1.3.1. Transportlīdzekļi ar manuālo transmisiju, automātisko transmisiju, bezpakāpju variatora transmisiju (CVT), kas testēti ar bloķētu pārnesumu.

Pārnesumu izvēle testa vajadzībām ir atkarīga no specifiskā paātrinājuma pie pilnas jaudas dažādos pārnesumos saistībā ar atsauces paātrinājumu a wot,ref, kas prasīts pilnas jaudas paātrinājuma testiem saskaņā ar 1.3.3.3.1.2. punkta prasībām.

Pārnesumu izvēlei iespējami šādi nosacījumi:

a) Ja ir divi pārnesumi, kas rada paātrinājumu atsauces paātrinājuma a wot,ref ± 10 % pielaides joslā, testā izmanto atsauces paātrinājumam tuvāko pārnesumu un to arī norāda testa protokolā;

b) Ja ir tikai viens noteikts pārnesums, kas rada paātrinājumu atsauces paātrinājuma a wot ref ± 10 % pielaides joslā, testā izmanto šo pārnesumu;

c) Ja neviens no pārnesumiem nerada noteikto paātrinājumu atsauces paātrinājuma a wot,ref ± 10 % pielaides joslā, tad testus veic divos blakus pārnesumos (i) un (i + 1), kas izvēlēti tādējādi, ka pārnesums (i) rada augstāku paātrinājumu, bet pārnesums (i + 1) zemāku paātrinājumu nekā atsauces paātrinājums a wot,ref.

Ja nominālais motora apgriezienu skaits pārnesumā tiek pārsniegts, pirms transportlīdzeklis šķērso BB’ līniju, izmanto nākošo augstāko pārnesumu.

Ja transportlīdzeklim ir vairāk par vienu pārnesumu, pirmo pārnesumu neizmanto. Ja a wot,ref var sasniegt tikai ar pirmo pārnesumu, izmanto otro pārnesumu.

1.3.3.3.1.3.2. Transportlīdzekļi ar automātisko transmisiju, adaptīvo transmisiju vai variatora transmisiju, kurus testē ar nebloķētiem pārnesumiem

Jāizmanto pārnesumskaitļa selektora pozīcija pilnībā automātiskai darbībai.

Tad tests var ietvert pārnesuma maiņu uz zemāku pārnesumu un lielāku paātrinājumu. Pārnesuma maiņa uz augstāku pārnesumu un zemāku paātrinājumu nav atļauta. Jebkurā gadījumā, ir jāizvairās no pārnesumu maiņas uz pārnesumu, kuru parasti neizmanto noteiktajos testa apstākļos, braucot pa pilsētu.

Tāpēc ir atļauts izveidot un izmantot elektroniskas vai mehāniskas ierīces, ieskaitot alternatīva pārnesuma selektora stāvokļus, lai novērstu pārnesuma pārslēgšanos uz pārnesumu, ko parasti neizmanto noteiktajos testa apstākļos, braucot pa pilsētu. Ja izmanto šādas ierīces, sākotnējo paātrinājumu izmantot nedrīkst. Ierīču darbību apraksta paziņojuma veidlapā.

1.3.3.3.2. Konstantā ātruma tests

Konstantā ātruma testā pārnesumi vai pārnesumu selektora pozīcijas un testa ātrumi ir tādi paši, kādi izmantoti iepriekš veiktajā pilnas jaudas paātrinājuma testā.

1.4. Datu apstrāde un ziņošana

1.4.1. Vispārīgi

Katrā transportlīdzekļa pusē pie katra pārnesuma izdara vismaz trīs testa mērījumus katram testa nosacījumam.

Abās mikrofona pozīcijās maksimālo A svērto skaņas spiediena līmeni, kas uzrādās katru reizi, kad transportlīdzeklis pārvietojas starp līnijām AA’ un BB’ (skatīt 4. pielikuma 1. attēlu), samazina par 1 dB(A), lai kompensētu mērinstrumentu neprecizitāti, un noapaļo līdz pirmajai decimāldaļai (piem., XX,X). Ja ir novērota skaņas kulminācija, kas acīmredzami pārsniedz vispārīgo skaņas spiediena līmeni, mērījumu neņem vērā.

Lai aprēķinātu attiecīgo starprezultātu vai galīgo rezultātu, izmanto katra testa nosacījuma pirmos trīs spēkā esošos secīgu mērījumu rezultātus 2,0 dB(A) ietvaros, kas ļauj izslēgt spēkā neesošus rezultātus.

Ātruma mērījumus pie AA’ (v AA’), BB’ (v BB’) un PP’ (v PP’) matemātiski noapaļo līdz pirmajai decimāldaļai (piem., XX,X) un atzīmē turpmākajiem aprēķiniem.

1.4.2. Paātrinājuma aprēķināšana

Visus paātrinājumus aprēķina, izmantojot dažādus transportlīdzekļa ātrumus testa trasē. Atkarībā no transmisijas veida paātrinājumu aprēķina vai nu starp līnijām AA’ un BB’ vai līnijām PP’ un BB’, kā noteikts turpmāk. Paātrinājuma aprēķināšanai izmantoto metodi norāda testa protokolā.

Visos turpmākajos gadījumos paātrinājumu aprēķina starp līnijām AA’ un BB’, kā noteikts 1.4.2.1. punktā:

a) transportlīdzeklis ir aprīkots ar manuālo transmisiju;

b) transportlīdzeklis ir aprīkots ar automātisko transmisiju vai bezpakāpju variatora transmisiju (CVT), bet testēšanu veic ar bloķētu pārnesumskaitli;

c) transportlīdzeklis ir aprīkots ar automātisku transmisiju, adaptīvo transmisiju vai transmisiju ar variatoru un to testē ar nebloķētu pārnesumskaitli, un, lai novērstu pārnesuma pārslēgšanos uz pārnesumu, ko parasti neizmanto noteiktajos testa apstākļos, braucot pa pilsētu, tas ir aprīkots ar elektroniskām vai mehāniskām ierīcēm, tostarp alternatīva pārnesuma selektora stāvokļus.

Visos citos gadījumos paātrinājumu aprēķina starp līnijām PP’ un BB’, kā noteikts 1.4.2.2. punktā.

1.4.2.1. Paātrinājuma aprēķināšana starp līnijām AA’ un BB’

Paātrinājumu rēķina, izmantojot transportlīdzekļa ātruma mērījumus pie līnijas AA’ un BB’:

kur:

indekss “(i)” attiecas uz izmantoto pārnesumu un indekss “j” – uz atsevišķo mērījumu skaitu. Ātrumu izsaka km/h, bet no tā izrietošo paātrinājumu izsaka m/s2;

l ref ir vai nu transportlīdzekļa garums vai 2 m, to brīvi izvēlas transportlīdzekļa izgatavotājs, tipa apstiprinātāja iestāde un tehniskais dienests.

1.4.2.2. Paātrinājuma aprēķināšana starp līnijām PP’ un BB’

Paātrinājumu rēķina, izmantojot transportlīdzekļa ātruma mērījumus pie līnijas PP’ un BB’:

kur:

indekss “(i)” attiecas uz izmantoto pārnesumu un indekss “j” – uz atsevišķo mērījumu skaitu. Ātrumu izsaka km/h, bet no tā izrietošo paātrinājumu izsaka m/s2;

l ref ir vai nu transportlīdzekļa garums vai 2 m, to brīvi izvēlas transportlīdzekļa izgatavotājs, tipa apstiprinātāja iestāde un tehniskais dienests.

Sākotnējo paātrinājumu neizmanto.

1.4.2.3. Atsevišķo mērījumu vidējās vērtības aprēķināšana

Lai iegūtu galveno paātrinājumu katram testa nosacījumam, no trīs derīgu braucienu aprēķinātā paātrinājuma izsaka vidējo vērtību

Galveno paātrinājumu a wot,(i) matemātiski noapaļo līdz tuvākajai otrajai decimāldaļai (piem., XX,XX) un to atzīmē turpmāko aprēķinu veikšanai.

1.4.3. Pārnesuma svērtā koeficienta aprēķināšana

Pārnesuma svērto koeficientu k izmanto vienīgi divu pārnesumu testa gadījumos, lai abu testu rezultātus apvienotu vienā rezultātā.

Pārnesuma svērtais koeficients bezdimensiju skaitlis, ko definē:

1.4.4. Daļējas jaudas koeficienta aprēķināšana

Daļējas jaudas koeficients k p ir bezdimensiju skaitlis, ko izmanto, lai pilnas jaudas paātrinājuma testa rezultātus apvienotu ar konstantā ātruma testa rezultātiem.

1.4.4.1. Transportlīdzekļiem, kurus testē divos pārnesumos, daļējas jaudas koeficientu nosaka šādi:

.

1.4.4.2. Transportlīdzekļiem, kurus testē vienā pārnesumā vai ar pārnesumu selektoru vienā pozīcijā, daļējas jaudas koeficientu nosaka šādi:

Ja a wot,(i) ir vienāds vai mazāks nekā a urban, k p pielīdzina nullei.

1.4.5. Skaņas spiediena mērījumu apstrāde

Attiecīgajam testa nosacījumam katras transportlīdzekļa puses trīs atsevišķiem rezultātiem atsevišķi nosaka vidējo vērtību:

kur indekss “mode” attiecas uz testa režīmu (pilnas jaudas paātrinājums vai konstantais ātrums), “(i)” – pārnesums un “side” – mikrofona pozīcija (labā vai kreisā puse).

Lielāko no abām vidējām vērtībām matemātiski noapaļo līdz tuvākajai pirmajai decimāldaļai (piem., XX,X) un to atzīmē turpmāko aprēķinu veikšanai:

L mode,(i) = MAX (L mode,(i),left; L mode,(i),right)

1.4.6. Galīgā testa rezultāta aprēķināšana

1.4.6.1. Transportlīdzekļi, kuru PMR ≤ 25

Transportlīdzekļi, kuru PMR nepārsniedz 25, testē vienā pārnesumā vai pārnesumu selektora stāvoklī vienīgi pie pilnas jaudas. Galīgais testa rezultāts ir skaņas spiediena līmenis L wot,(i), kurš matemātiski noapaļots līdz tuvākajai pirmajai decimāldaļai (piem., XX,X).

1.4.6.2. Transportlīdzekļi, kuru PMR > 25

Ja transportlīdzeklis ir testēts divos pārnesumos, pilnas jaudas paātrinājuma un konstantā ātruma testa rezultātu aprēķinā izmanto pārnesuma svērto koeficientu:

Ja transportlīdzeklis ir testēts vienā pārnesumā vai pārnesuma selektora stāvoklī turpmāka svēršana nav nepieciešama:

L wot = L wot,(i)

L crs = L crs,(i)

Skaņas spiediena līmeni L urban, kas simbolizē braukšanu pa pilsētu, galu galā aprēķina, izmantojot daļējas jaudas koeficientu k p:

Visus skaņas spiediena līmeņus noapaļo līdz tuvākajai pirmajai decimāldaļai (piem., XX,X).

2. Stāvoša motocikla radīts troksnis (mērīšanas nosacījumi un transportlīdzekļa testēšanas metode)

2.1. Skaņas spiediena līmenis motocikla tiešā tuvumā

Lai atvieglotu turpmākos trokšņu testus, skaņas spiediena līmeni mēra arī tiešā izplūdes sistēmas caurules tuvumā atbilstīgi šādām prasībām, mērījuma rezultātus iekļauj 1. pielikumā minētajā paziņojumā.

2.2. Mērinstrumenti

Mērījumiem lieto precīzijas skaņas līmeņa mērītāju, kā definēts 1.2.1. punktā.

2.3. Mērīšanas nosacījumi

2.3.1. Motocikla sagatavošana

Transportlīdzeklis ir ar transmisiju neitrālā pozīcijā un ar iedarbinātu sajūgu (automātiskās transmisijas gadījumā – stāvvietas pozīcijā) un ar stāvbremzēm, ja tādas ir.

Transportlīdzekļa gaisa kondicionieris, ja tāds ir, ir izslēgts.

Ja transportlīdzeklis ir aprīkots ar ventilatoru(-iem), kam ir automātisks palaides mehānisms, izdarot skaņas līmeņa mērījumus, šīs sistēmas darbībā nedrīkst iejaukties.

Motora pārsegs vai nodalījuma pārsegs ir aizvērts.

Pirms katras mērījumu sērijas motoram jānodrošina tā normālas darbības apstākļi atbilstīgi izgatavotāja norādēm.

Divriteņu mehāniskā transportlīdzekļa gadījumā transportlīdzekļiem, kuriem nav neitrālas pārnesuma pozīcijas mērījumus veic ar no zemes paceltu aizmugurējo riteni, lai ritenis var brīvi griezties.

Ja testa veikšanai divriteņu transportlīdzeklis ir jāpaceļ no zemes, ir jānoregulē mikrofonu mērīšanas pozīcija, lai panāktu noteikto attālumu no izplūdes caurules atsauces punkta; attiecībā uz atsauces punktu atrašanās vietu skatīt attēlu.

2.3.2. Testa vieta

Piemērota testa vieta ir ārā un tajā ir līdzens betons, blīva asfalta segums vai līdzīga materiāla plakana virsma, un tā ir brīva no sniega, zāles, irdenas zemes, pelniem vai citiem skaņu absorbējošiem materiāliem. Tas ir atklāts laukums, kurā 3 m rādiusā no mikrofona atrašanās vietas un jebkurā transportlīdzekļa vietā nav tādu lielu atstarojošu virsmu kā stāvoši transportlīdzekļi, ēkas, ziņojumu dēļi, koki, krūmāji, paralēlas sienas cilvēki utt.

Kā alternatīvu testēšanai ārā var izmantot daļējas atbalss kameru. Daļējas atbalss kamerai ir jāatbilst noteiktajām akustikas prasībām. Šīs prasības izpilda, ja testēšanas iekārta atbilst 3 m attāluma kritērijam un tai ir izslēgšanas frekvence zem zemākā no:

a) vienas trešdaļas oktāvas josla zem zemākās motora pamatfrekvences testa nosacījumos; un

b) 100 Hz (2).

2.3.3. Dažādi

Mērinstrumenta reģistrētie fona trokšņa un vēja trokšņu līmeņi ir vismaz par 10 dB(A) zemāki kā mērāmie skaņas līmeņi. Mikrofonu var aprīkot ar atbilstošu vēja aizsargu ar noteikumu, ka ņem vērā tā ietekmi uz mikrofona jutīgumu.

Testus neveic tad, ja trokšņa mērīšanas intervālā vēja ātrums, tai skaitā brāzmas, pārsniedz 5 m/s.

2.4. Mērīšanas metode

2.4.1. Mikrofona novietošana (skatīt 2. papildinājumu)

Mikrofonu novietoto 0,5 ± 0,01 m attālumā no attēlā norādītā izplūdes caurules atskaites punkta, un 45 ± 5° leņķī pret vertikālo plakni, kurā ir caurules gala izplūdes ass. Mikrofonam jābūt atskaites punkta augstumā, bet ne zemāk kā 0,2 m no zemes virsmas. Mikrofona atskaites asij jābūt zemes virsmai paralēlā plaknē, un tai jābūt vērstai uz izplūdes atveres atskaites punktu.

Atskaites punkts ir augstākais punkts, kas atbilst šādiem nosacījumiem:

a) atskaites punkts ir izplūdes caurules galā;

b) atskaites punkts atrodas vertikālā plaknē, kurā ir izplūdes caurules centrs un izplūdes caurules gala izplūdes ass.

Ja ir iespējamas divas mikrofona pozīcijas, izmanto vistālāko vietu sānos no transportlīdzekļa garenvirziena centra līnijas.

Ja izplūdes atveres izplūdes ass atrodas 90° ±5° leņķī no transportlīdzekļa garenvirziena centra līnijas, mikrofonu novieto punktā, kas atrodas vistālāk no motora.

Ja transportlīdzeklim ir divas vai vairākas izplūdes atveres, kas viena no otras atrodas mazāk kā 0,3 m attālumā un ir savienotas ar vienu trokšņu slāpētāju, veic tikai vienu mērījumu. Mikrofonu novieto attiecībā pret atveri, kura ir vistālāk no transportlīdzekļa garenvirziena centra līnijas, vai, ja šādas atveres nav, kura atrodas augstāk virs zemes.

Transportlīdzekļiem, kam izplūde notiek pa atverēm, starp kurām atstarpe ir lielāka par 0,3 m, katrai atverei veic vienu mērījumu tā, it kā tā būtu vienīgā, un pieraksta augstāko skaņas spiediena līmeni.

Pārbaudei uz ceļa atskaites punktu var pārvietot uz transportlīdzekļa korpusa ārējo virsmu.

Atskaites punkts

2.4.2. Ekspluatācijas apstākļi

2.4.2.1. Motora apgriezienu mērķa skaits

Motora apgriezienu mērķa skaitu definē kā:

75 % no S transportlīdzekļiem, kuru S ≤ 5 000 min–1, un

50 % no S transportlīdzekļiem, kuru S > 5 000 min–1.

Transportlīdzekļiem, kuri stacionārā testā nevar sasniegt iepriekš definēto motora apgriezienu mērķa skaitu, tā vietā izmanto 95 % no maksimālā motora apgriezienu skaita, ko var sasniegt stacionārajā testā.

2.4.2.2. Testa procedūra

Motora apgrieziena skaitu pakāpeniski palielina no brīvgaitas līdz motora apgriezienu mērķa skaitam un to saglabā konstantu ar pielaidi ± 5 %. Pēc tam droseļvārstu ātri atlaiž un motora apgriezienu skaits atgriežas pie tāda, kāds tas ir brīvgaitā. Skaņas spiediena līmeni mēra periodā, kurā konstants motora apgriezienu skaits ir vismaz 1 s, un visu palēninājuma periodu. Testa vērtība ir skaņas līmeņa mērītāja maksimālais nolasījums.

Mērījumu uzskata par spēkā esošu, vienīgi tad, ja testa motora apgriezienu skaits nenovirzās no motora apgriezienu mērķa skaita par vairāk kā ± 5 % vismaz 1 sekundi.

2.4.3. Daudzrežīmu izplūdes sistēma

Transportlīdzekļus, kuri aprīkoti ar daudzrežīmu, ar roku regulējamu izplūdes sistēmu, testē visos režīmos.

2.5. Rezultāti

2.5.1. Noteikumu 1. pielikumā minētajā paziņojumā iekļauj visus nepieciešamos datus un jo īpaši tos, ko izmanto stāvoša motocikla trokšņa mērījumos.

2.5.2. Mērījumus veic iepriekš noteiktās mikrofonu atrašanās vietā(-ās). Atzīmē testa laikā uzrādīto maksimālo A svērto skaņas spiediena līmeni, aiz decimāldaļas saglabājot vienu zīmīgu ciparu (piem., 92,45 atzīmē kā 92,5, bet 92,44 atzīmē kā 92,4).

Testus atkārto līdz iegūst trīs secīgus mērījumus 2,0 dB(A) robežās vienu no otra.

2.5.3. Attiecīgās atveres rezultāts ir trīs derīgu mērījumu vidējā vērtība, kas noapaļota līdz tuvākajam veselajam skaitlim (piem., 92,5 atzīmē kā 93, bet 92,4 atzīmē kā 92).

2.5.4. Transportlīdzekļiem, kuri ir aprīkoti ar vairākām izplūdes caurulēm, protokolā iekļautais skaņas spiediena līmenis ir tās caurules rezultāts, kurai ir augstākais skaņas spiediena līmenis.

2.5.5. Transportlīdzekļiem, kuri ir aprīkoti ar daudzrežīmu izplūdes sistēmām un rokas izplūdes režīma kontrolierīci, protokolā iekļautais skaņas spiediena līmenis ir tā režīma rezultāts, kuram ir augstākais skaņas spiediena līmenis.

3. Braucoša motocikla radīts troksnis (norādītie dati, lai atvieglotu transportlīdzekļa testēšanu)

3.1. Testa procedūru lietošanas atbilstības testiem var noteikt Puse, pienācīgi ņemot vērā visas atšķirības testa nosacījumos, ko izmanto testa apstiprināšanā.

3.2. Lai atvieglotu motociklu lietošanas atbilstības testu, turpmākā informācija attiecībā uz skaņas spiediena līmeņa mērījumiem, kas braucošiem motocikliem veikti saskaņā ar 3. pielikuma 1. punktu, ir uzskatāmi par lietošanas atbilstības atsauces datiem:

a) pārnesums (i) vai ar nebloķētu pārnesumskaitli testētu transportlīdzekļu gadījumā testam izvēlētā pārnesuma selektora stāvoklis;

b) sākotnējā paātrinājuma garums l PA, m;

c) transportlīdzekļa vidējais ātrums km/h pilnas jaudas paātrinājuma sākumā testā ar pārnesumu (i); un

d) skaņas spiediena līmenis L wot,(i), dB(A), testā ar pilnībā atvērtu droseli pārnesumā (i), ko definē kā maksimālo no diviem rezultātiem, kas iegūti izsakot atsevišķi katras mikrofona pozīcijas atsevišķo mērījumu rezultātu vidējo vērtību.

3.3. Lietošanas atbilstības atsauces datus ieraksta 1. pielikuma paraugam atbilstošā paziņojuma veidlapā.

(1) Atsevišķs ātruma mērījums ir gadījumā, ja vērtības vAA’, vBB’ un vPP’ nosaka ar divām vai vairāk ierīcēm. Ar tādu nepārtrauktas mērīšanas ierīci kā radars visu prasīto ātruma informāciju nosaka ar vienu ierīci.

(2) Iekštelpu testēšanas iekārtu trokšņa raksturlielumi ir izteikti izslēgšanas frekvencē (Hz). Tā ir frekvence, kurā telpa var nodrošināt daļējas atbalss kameras funkcijas.

1. papildinājums Testa procedūras shēma braucošiem transportlīdzekļiem attiecībā uz L3 kategorijas transportlīdzekļiem, kuru PMR ≤ 25